Template:2010/LilarojaLetterB/roa-tara

'Nu dollare, 'na note d'amore e 'nu core sckattate.

Cumme volondarije a 'a Wikimedia Foundation de San Franciasco, agghie lette 'nu sbuènne de email ca le crestiàne scrivene e le lettere ca lore mannane quanne nuje langiame ogne anne 'a cambagne de sostegne.

Subbete subbete te rinde cunde ca le crestiàne non ge mannane sulamende le turnise, ma pure 'u core lore. 'Nu piccine cundende de dunà 'nu dollare da 'a paghetta soje settimanale. 'N'otre condrolle cu 'nu messagge de post-it semblice semblice ca dice I LOVE WIKIPEDIAAAAA! Certe vote, le messagge so tuèste da leggere.

Non g'agghia dimendicà maje de sendè 'n'attane e 'na mamme ca averene perse 'u figghie pe 'na malattia rare. Onne date, cumme segne de gratitudine ca Uicchipèdie tène 'na vôsce pe 'mbormà l'otre de l'esistenze de sta malatìe cu 'a quale 'u figghie lore ha muèrte.

Uicchipèdie signifeche 'nu sacche de cose diverse pe chidde de nuje ca l'ausane. Qualungue ète 'a vostra connessione, tu si parte de 'na comunitate maggeche. Cchiù de 400 miliune de crestiàne ausane Uicchipèdie e le site partner ogne mese - quase 'nu terze d'u munne collegate a Indernette.

Quiste jè 'u mumende de l'anne addò le crestiàne de totta 'a comunitate de Uicchipèdie se auniscene pe dà 'na màne a sostenè 'a nostre joint venture cu 'na donazzione de $20, €30, ¥4,000, o tutte quidde ca tu puè dà pe mandenè Uicchipèdie libbere.

Jndr'à 'u stesse mode cu 'u quale nuje costruime Uicchipèdie 'na parole 'a vote, putime mandenè sane sane 'na donazzione 'a vote.

Spere ca tu scacchie quiste cumme 'u mumende pe mannà a Uicchipèdie 'nu picche d'amore.

Grazie,

Lilaroja Oliva, Spagne